Author: spano
Company: Úrad Vlády SR

N á r o d n á   r a d a   S l o v e n s k e j   r e p u b l i k y

III. volebné obdobie

										Číslo:  

						

N á v r h

skupiny poslancov Národnej rady Slovenskej republiky

n a   v y d a n i e

zákona, ktorým sa mení zákon Národnej rady SR č. 195/1998 Z. z. o sociálnej pomoci v znení neskorších predpisov 

P r e d k l a d a j ú:				Návrh uznesenia:

Eva Černá         v. r. 			Národná rada Slovenskej republiky
Edit Bauer         v. r.				
schvaľuje

				návrh skupiny poslancov Národnej rady 
						Slovenskej republiky na vydanie zákona,
			                           ktorým sa mení a dopĺňa zákon Národnej   
       					          rady SR č. 195/1998 Z. z. o sociálnej pomoci   
                                        v znení  neskorších predpisov 

Bratislava, január 2004

N á r o d n á   r a d a   S l o v e n s k e j   r e p u b l i k y

III. volebné obdobie

Zákon

z ...............2004

ktorým sa mení a dopĺňa zákon Národnej rady SR č. 195/1998 Z. z.  o sociálnej pomoci v znení neskorších predpisov

Národná rada Slovenskej republiky sa uzniesla na tomto zákone:

Čl. I

	Zákon č. 195/1998 Z. z. o sociálnej pomoci v znení zákona č. 389/1998 Z. z., zákona č. 155/1999 Z. z., zákona č. 450/2000 Z. z., zákona č. 416/2001 Z. z., zákona č. 567/2001    Z. z., zákona č. 507/2002 Z. z., zákona č. 534/2002 Z. z., zákona č. 724/2002 Z. z.,  zákona č. 453/2003 Z. z. a zákona č. …/2003 Z. z. sa mení a dopĺňa takto:
	
	1. Nový text  Prílohy č. 14 znie:

     „Príloha č. 14
								      k zákonu č. 195/1998 Z. z.

Minimálne výšky finančného príspevku poskytnutého subjektu, ktorý poskytuje sociálnu pomoc podľa zákona alebo obci podľa § 86 ods. 2 a 3, na poskytovanie sociálnych služieb a sociálneho poradenstva (vrátane sociálnej prevencie a vybraných činností sociálnoprávnej ochrany)  podľa druhu sociálnej služby, jednotky výkonu a spôsobu poskytovania sociálnej pomoci (v Sk)

                                                                                    	

Druh služby

Jednotka
výkonu

Spôsob poskytovania sociálnej služby

Ambul./
v domác- nosti

Denne/ v noci

Týždenne

Prechodne

Celoročne

Sociálne poradenstvo (vrátane sociálnej prevencie a sociálnoprávnej ochrany)

Poradca/
sociálny pracovník

250.000

Prepravná služba | 1 km | 16 | | | |
Opatrovateľská služba | občan | 93.000 | | | |

Zariadenie opatrovateľskej
služby

občan

60.000

98.000

125.000

Domov dôchodcov | občan | | | | | 110 000
Rehabilitačné stredisko | občan | | 60.000 | | 117.000 |
Chránené bývanie | občan | | | | | 95.000
Domov sociálnych služieb pre deti | občan | | 110.000 | 150.000 | | 185.000
Domov sociálnych služieb pre dospelých | občan | | 85.000 | 140.000 | | 155.000
Stanica opatrovateľskej služby pre deti | občan | | | | 85.000 |

Krízové stredisko s diagnostickým oddelením

občan

35.000

180.000
220.000

Pestúnska starostlivosť | občan | | | | | 80.000
Detský domov | občan | | | | | 180.000
Resocializačné stredisko | občan | | | | 130.000 |
Útulok | občan | | 30.000 | | 60.000 |

Čl. II.

	Tento zákon nadobúda účinnosť 1. marca 2003.

D ô v o d o v á   s p r á v a

A. Všeobecná časť

	Národná rada Slovenskej republiky dňa 5. 12. 2003 schválila novelu zákona  č. 195/1998 Z.z. o sociálnej pomoci, ktorou významne zmenila § 86 zákona, ktorý upravuje výšku finančného príspevku z verejných zdrojov na úhradu nákladov za poskytované služby tzv. neštátnym poskytovateľom sociálnej pomoci.  Upravené znenie § 86 zachováva platný princíp, podľa ktorého príspevok neštátnemu subjektu poskytuje príslušný orgán (VÚC). Aby uloženie tejto povinnosti samospráve nebolo v rozpore s Ústavou SR, novela zákona zrušila vyhlášku č. 578/2001 o priemerných bežných výdavkoch a príjmoch na poskytovanie  jednotlivých druhov sociálnych služieb a minimálne sumy príspevkov na jednotlivé služby určila v prílohe č. 14 zákona.  

	Termín účinnosti zákona je 1. 2. 2004. Podľa platného znenia § 86 sa  neštátnemu subjektu poskytuje príspevok najmenej vo výške priemerných nákladov, ktoré majú  porovnateľní verejní poskytovatelia sociálnej pomoci. Tento princíp zákona nebol v novele schválenej 5. decembra 2003 dodržaný, pretože vládny návrh zákona o štátnom rozpočte Slovenskej republiky  na rok 2004  počítal s navýšením decentralizačnej dotácie z tohto dôvodu len o 27 miliónov Sk.   Pri dodržaní princípu rovnakého prístupu k verejným zdrojom predstavuje skutočná potreba navýšenia pre neštátne subjekty sumu cca 230 miliónov korún. 

Pri schvaľovaní vládneho návrhu zákona o štátnom rozpočte Slovenskej republiky na rok 2004 dňa 12. decembra 2003 Národná rada schválila návrh poslanca Antona Blajska a zvýšila decentralizačnú dotáciu pre samosprávne kraje o 350 mil. Sk. Tým sa vytvorili finančné predpoklady aj pre dodržanie princípu rovnosti prístupu k verejným zdrojom v oblasti sociálnych služieb. Predkladaný návrh v nadväznosti na túto novú situáciu obsahuje nové sumy príspevkov pre jednotlivé služby, ktoré sa rovnajú priemerným nákladom verejných poskytovateľov sociálnej pomoci, resp. vychádzajú zo skutočných priemerných nákladov poskytovateľov tých sociálnych služieb, sociálneho poradenstva, sociálnej prevencie a sociálnoprávnej ochrany, ktoré verejní poskytovatelia neposkytujú.  Predkladaným návrhom sa súčasne naprávajú nedostatky schválenej novely, ktoré spôsobila technická  chyba pri prepise návrhu schvaľovaného 5. decembra 2003. 

B. Osobitná časť

K čl. I, k bodu 1

Navrhované sumy príspevkov pre jednotlivé sociálne služby predstavujú navýšenie cca o 30 % v porovnaní s platnou vyhláškou MPSVR SR č. 578/2001 o priemerných bežných výdavkoch a príjmoch na poskytovanie  jednotlivých druhov sociálnych služieb.  Uvedená vyhláška určuje priemerné príjmy a priemerné výdavky  na základe údajov, ktoré verejní poskytovatelia sociálnych služieb vykázali za rok 2000. Od roku 2000 sa uvedené sumy zmenili najmä v súvislosti s účinnosťou zákona o verejnej službe a s pravidelným zvyšovaním decentralizačnej dotácie na tovary a služby o 5 %.  Pri určovaní súm sa vychádzalo z odhadnutých nákladov v roku 2003. Nie je v nich premietnutý predpokladaný rast nákladov u verejných poskytovateľov v roku 2004.
Ruší sa kategorizácia nákladov podľa kapacity zariadení, čím sa zjednodušuje celý postup určovania príspevkov a  vytvárajú sa  predpoklady na postupný prechod financovania nákladov na služby podľa skutočných potrieb občanov, a nie podľa potrieb zariadení.
V položkách Prílohy č. 14 sa dopĺňajú  domovy sociálnych služieb pre dospelých, ktoré nedopatrením vypadli z návrhu schváleného 5. decembra 2003. 

K článku II

Navrhuje sa účinnosť zákona k 1. marcu 2004.

DOLOŽKA ZLUČITEĽNOSTI

1.	Navrhovateľ zákona: skupina poslancov Národnej rady Slovenskej republiky

2.	Názov návrhu zákona: návrh zákona, ktorým sa mení a dopĺňa zákon č. 195/1998 Z.z. o sociálnej pomoci v znení neskorších predpisov

3.	V práve Európskej únie je problematika návrhu zákona upravená v:
      bezpredmetné

4.	Návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe.

5.	Charakteristika právnych noriem Európskej únie, ktorými je upravená problematika návrhu zákona: bezpredmetné

6.	Vyjadrenie stupňa kompatibility s právnou normou Európskej únie: bezpredmetné